HS:n mielipidekirjoituksessa ihmeteltiin perillisen vastuuta vainajasta. Kuolinpesän selvityksestä voi välttyä, mutta yleensä perillinen päätyy vastaamaan kuolinpesästä, vaikka ei olisi koskaan tavannutkaan vainajaa.

Yhteiskunta huolehtii varattoman vainajan hautaan, jos perillinen ei halua olla asian kanssa tekemisissä.­

Miksi lapsi joutuu hoitamaan kuolleen vanhempansa asiat kuntoon, vaikka hän ei haluaisi olla kuolinpesän kanssa missään tekemisissä? Asiaa ihmetteli HS:n mielipidekirjoituksessa nainen, joka joutui hoitamaan alkoholisoituneen ja velkaantuneen isänsä kuolinpesän asiat.